Diari Oficial de la Generalitat Valenciana


Sumari del DOGV 8136, del 27-09-2017 (2017/7888)

ACORD de 19 de juliol de 2017, de la Comissió Bilateral de Cooperació Administració General de l'Estat - Generalitat, en relació amb la Llei 13/2016, de 29 de desembre, de mesures fiscals, de gestió administrativa i financera, i d'organització de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8136

Data del DOGV
:   27-09-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/7888


Data del document
:   19-07-2017

Organisme emissor
:   Comissio Bilateral de Cooperacio Administració General de L'Estat - Generalitat

Tipus de document
:   Acord

Anàlisi jurídica

 Descriptors 

:   * impost sobre la renda de les persones físiques
    * hisenda regional
    * llista de preus
    * impost sobre transmissions patrimonials
    * legislació
    * preu autoritzat
    * deducció fiscal
    * impost local

ACORD de 19 de juliol de 2017, de la Comissió Bilateral de Cooperació Administració General de l'Estat - Generalitat, en relació amb la Llei 13/2016, de 29 de desembre, de mesures fiscals, de gestió administrativa i financera, i d'organització de la Generalitat. [2017/7888]  
La Comissió Bilateral de Cooperació Administració General de l'Estat - Generalitat ha adoptat l'acord següent:  
  
Primer  
De conformitat amb les negociacions prèvies mantingudes pel grup de treball constituït en compliment del que preveu l'Acord de la Comissió Bilateral de Cooperació Administració General de l'Estat - Generalitat, per a l'estudi i proposta de solució de discrepàncies competencials manifestades en relació amb l'article 34 de la Llei 13/2016, de 29 de desembre, de mesures fiscals, de gestió administrativa i financera, i d'organització de la Generalitat, ambdues parts les consideren resoltes en els termes següents:  
«Les parts coincideixen que l'article 6 de la Llei 5/1997, de 25 de juny, de la Generalitat, per la qual es regula el Sistema de Serveis Socials en l'Àmbit de la Comunitat Valenciana, que resulta modificat per l'article 34 de la Llei 13/2016, de 29 de desembre, ha d'interpretar-se de conformitat amb allò que disposa l'article 25 de la Llei 7/1985, de 2 d'abril, reguladora de les bases del règim local, segons la redacció que en fa la Llei 27/2013, de 27 de desembre, de racionalització i sostenibilitat de l'Administració local, de manera que allò que s'ha disposat en el precepte esmentat, en cap cas no podrà suposar una atribució simultània de la mateixa competència a una altra administració pública.  
En aquest sentit, i partint de la previsió a què es refereix l'article 25.5 LBRL, ambdues parts interpreten que l'específica atribució competencial sobre els àmbits materials d'actuació a què es refereix l'article 6.1 de la Llei 5/1997, de 25 de juny, de la Generalitat, per la qual es regula el Sistema de Serveis Socials, exigirà de la normativa sectorial autonòmica l'efectiva garantia de no duplicitat administrativa en la seua atribució. Tot això, en els termes en què ha sigut interpretada pel Tribunal Constitucional en la recent Sentència 41/2016, de 3 de març de 2016 (FJ 10 i 12).»  
  
Segon  
En raó de l'acord aconseguit, ambdues parts coincideixen a considerar resoltes les discrepàncies manifestades en relació amb la disposició prevista en aquest acord, i conclosa la controvèrsia plantejada.  
  
Tercer  
Comunicar aquest acord al Tribunal Constitucional als efectes previstos en l'article 33.2 de la Llei orgànica 2/1979, de 3 d'octubre, del Tribunal Constitucional, així com publicar el present acord en el Boletín Oficial del Estado i en el Diari Oficial de la Generalitat Valenciana.  
  
  
Madrid, 19 de juliol de 2017.- La vicepresidenta del Govern i ministra de la Presidència i per a les Administracions Territorials: Soraya Sáenz de Santamaría Antón. La vicepresidenta del Consell i consellera d'Igualtat i Polítiques Inclusives: Mónica Oltra Jarque.